google/wiki40b huggingface dataset:
Sekolah Kebangsaan Nanga Temalat

Sejarah

Tapak awal untuk pembinaan sekolah ini didermakan oleh Tuai Rumah Jampong Anak Laweng yang merupakan peneroka awal penempatan orang Iban di Nanga Temalat, Song. Kerja-kerja pembinaan awal dibuat secara bergotong-royong dalam kalangan penduduk rumah panjang berdekatan. Tr Jampong merupakan datuk kepada Philip Anak Beginda salah seorang bekas pelajar Sekolah Kebangsaan Nanga Temalat yang telah berjaya menamatkan pengajian ke peringkat Master of Science (Educational Management). Di samping itu, ramai ahli kelurga Tr. Jampong telah berjaya memperolehi Ijazah dan ramai telah bekerja sebagai kakitangan awam termasuk DSP Vincent Anak Beginda. Selain daripada keluarga Tr. Jampong, ramai bekas pelajar Sekolah Kebangsaan Nanga Temalat yang turut memperolehi Ijazah dan mempunyai jawatan yang tinggi dalam sektor awam mahupun swasta. Suasana di sekeliling sekolah ini amat menarik dan dikelilingi oleh pokok ijuk yang banyak menjana pendapat tambahan kepada penduduk tempatan. Sejak tahun 2014, sekolah ini telah dapat dihubungi menggunakan jalan darat dari Pekan Song yang berjarak hanya 7 km. Sekolah ini terletak di laluan Jalan Pan Borneo dan akan dapat dihubungi menggunakan jalan darat dari Sibu atau Kapit setelah laluan ini siap nanti.

Pencapaian

Sesiapa yang inginkan maklumat lanjut berhubung dengan sejarah petempatan Nanga Temalat dan SK Nanga Temalat atau mengenai Ijuk Temalat boleh berhubung dengan Philip Anak Beginda di talian 0138114455
Bhangri Pratham Khanda

Demografik 2001

Menurut bancian India pada tahun 2001, Bhangri Pratham Khanda memiliki bilangan penduduk seramai 4,113. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Bhangri Pratham Khanda memiliki kadar pendidikan (kebolehan membaca) 69%, melebihi kadar purata kebangsaan 59.5%; dengan 56% lelaki dan 44% wanita mampu membaca. 12% dari populasi berusia di bawah 6 tahun. (2001)
Nodul mangan

Nodul mangan atau nodul polilogam ialah suatu bebola batu yang dijumpai di dasar laut yang terdiri daripada lapisan hidroksida mangan dan besi pada suatu teras. Teras nodul mangan boleh terdiri daripada basalt, mikrofosil seperti protozoa Radiolaria ataupun apatit.
Saiz nodul mangan adalah pelbagai, daripada bersaiz mikroskopik hingga melebihi 20 cm, tetapi lazimnya bersaiz daripada tiga ke 10 cm, serupa dengan saiz telur ayam. Tekstur nodul mangan juga adalah pelbagai, ada yang bertekstur kasar dan ada yang licin.
Nodul mangan, disebabkan oleh kewujudannya yang banyak serta komposisi logam berharganya telah disifatkan memiliki kepentingan ekonomi, dan usaha-usaha pengekstratan nodul mangan telah dijalankan. Meskipun begitu, usaha-usaha ini telah diabaikan sejak 1970-an.
Hadis Ahad

Hadis Ahad (الحَدِيْث آحاد) ialah sebuah hadis yang diriwayatkan oleh seorang atau dua orang perawi sahaja, khasnya di tingkatan pertama, yakni tingkatan para sahabat.
Ini berbeza dengan Hadis Mutawatir di mana ia adalah sebuah hadis yang diriwayatkan oleh sejumlah perawi (melebihi 4) sehingga tidak mungkin mereka berbuat silap dalam meriwayatkannya.
El ministerio del tiempo

Plot

Kementerian Masa adalah rahsia terbaik negara Sepanyol: sebuah institusi kerajaan yang autonomi yang melaporkan secara langsung kepada Perdana Menteri. Rondaan-rondaannya perlu melihat pintu-pintu masa sehingga tidak ada penyusup dari era lain yang dapat mengubah sejarah untuk kepentingan mereka sendiri.
Siri ini menyusuli tugasan rondaan terbaru Kementerian: yang dibentuk oleh askar Tentera Darat Flanders Alonso de Entrerríos, pelajar abad ke-19 Amelia Folch dan paramedik Samur abad ke-21 Julián Martínez.
The Strangers (kumpulan muzik)

Kumpulan The Strangers  merupakan sebuah kugiran yang aktif pada era 1960-an. Ia pernah merakamkan lagu pada piring hitam dengan penyanyi utamanya A. Rahman Onn.
Pada ketika itu, pengaruh kumpulan The Beatles dari England telah mewujudkan irama pop yeh-yeh dari 1965 hingga 1971. Istilah pop yeh-yeh telah diambil dari judul lagu popular The Beatles, (She Loves You - Yeh, Yeh, Yeh).
Vancé

Vancé merupakan sebuah komun di jabatan Pays-de-la-Loire di barat-laut Perancis.
Lammershagen

Lammershagen merupakan sebuah kawasan perbandaran terletak di daerah Plön, Schleswig-Holstein, Jerman.
Tengku Amir Shah

Kerabat diraja

Majlis permasyhuran akan dilaksanakan apabila umur Tengku Amir mencapai umur 21 tahun. Tengku Amir tinggal bersama bapanya dan masih belajar.
Ayahandanya menjadi Sultan Selangor ke-9 .Dahulu, perlantikan Sultan Sharafuddin Idris Shah sebagai Raja Muda ke-8 pada 3 September 1960 dan dimasyhurkan pada 14 Mac 1970. Ketika itu Sultan Idris berusia 15 tahun dan pemasyhuran baginda sebagai Raja Muda Selangor ketika baginda berusia 25 tahun.   Sultan Idris berkahwin dengan Raja Zarina Binti Raja Tan Sri Zainal serta dikurniakan dua orang puteri, Tengku Zerafina dan Tengku Zatashah. Baginda bagaimanapun berpisah pada 1986. Pada 1988 baginda berkahwin pula dengan Puan Nur Lisa Idris Binti Abdullah, rakyat Amerika Syarikat dan dikurniakan seorang putera, Tengku Amir Shah Tengku Idris Shah. Baginda berpisah dengan Puan Nur Lisa Idris pada 1997. Tengku Idris Shah kini bersemayam di Istana Mestika, Shah Alam.

Kerja kebajikan

Pada 6 April 2012 , Masjid Jamek Ar-Rahimiah di Persiaran Tengku Ampuan Rahimah , Klang akibat banjir kilat mendapat perhatian Raja Muda Selangor, Tengku Amir Shah. Orang Kaya Maha Bijaya Klang (Orang Besar Daerah Klang), Datuk Setia Diraja Abdul Ghani Pateh Akhir dan ahli jawatankuasa masjid turut mengiringi baginda.

Fitnah murtad

Pada 30 Julai 2014, Presiden Pertubuhan Martabat Jalinan Muhibbah Malaysia (MJMM), Abdul Rani Kulup Abdullah menggesa PDRM dan SKMM mengambil tindakan tegas terhadap individu yang melemparkan fitnah di laman sosial baru-baru ini kononnya Raja Muda Selangor, Tengku Amir Shah, telah murtad.Laporan polis dibuat di  Ibu Pejabat Polis Daerah Kuala Kangsar .
Masjid Kampung Telaga Nibong

Pentadbiran

Masjid Kampung Telaga Nibong memiliki nombor pendaftaran masjid No Daftar: MY-11-BST-00113.
Shariff Dol

Meninggal Dunia

Shariff Dol meninggal dunia diusia 53 tahun pada hari Jumaat, 27 April 1979 akibat komplikasi pelbagai jenis penyakit yang dihidapinya. Beliau menghembuskan nafas terakhir di Hospital Besar Singapura, beliau dimasukkan ke hospital berkenaan selepas mengadu deman dan cirit-birit. Shariff Dol meninggalkan seorang isteri, Alimah Ahmad dan 10 orang anak, jenazah beliau disemadikan di Pusara Aman, Singapura.
Nowe Brzesko

Nowe Brzesko merupakan sebuah bandaraya yang terletak di wilayah Poland Kecil, Poland.
Sukabungah, Sukajadi

Poskod

Poskod yang digunakan di Sukabungah adalah 40162. Terdapat 5 buah desa di dalam daerah kecamatan Sukajadi.
Laluan Persekutuan Malaysia 102

Latar belakang Laluan

Kilometer Sifar dari Laluan Persekutuan 102 terletak di Ringlet, Cameron Highlands.

Sejarah

Sebelum ini, Cameron Highlands hanya boleh dimasuki melalui jalan lama Laluan 59 dari Tapah, Perak. Hanya setelah siapnya Lebuhraya Timur-Barat Kedua FT185 barulah ia menjadi laluan alternatif bagi jalan lama FT59 yang sempit dan berbengkang-bengkok. Sungguhpun lebuh raya baharu FT185 siap, pemandu dari Pahang yang ingin ke Cameron Highlands masih terpaksa keluar dari negeri Pahang untuk melawat kawasan peranginan tersebut.
Kajian keperluan bagi lebuh raya baru secara terus ke Cameron Highlands dari dalam negeri Pahang telah dilakukan pada tahun 1996. Pembinaan bermula pada tahun 1999 dan lebuh raya telah dibina secara berperingkat-peringkat sehingga ia telah siap sepenuhnya Mac 2010. Laluan Persekutuan 102 telah dibina dengan kos sejumlah RM 806 juta.
Apabila siap, jarak perjalanan dari Kuantan ke Cameron Highlands telah dipendekkan sebanyak 80 km berbanding dengan perjalanan yang sama melalui Lebuhraya Timur-Barat Kedua dari Gua Musang, Kelantan.
Manzanera

Manzanera merupakan sebuah kawasan perbandaran yang terletak di wilayah Teruel, Aragon, Sepanyol
Kharijapikon

Demografik 2001

Menurut bancian India pada tahun 2001, Kharijapikon memiliki bilangan penduduk seramai 5,833. Dari jumlah tersebut, kaum lelaki membentuk 57% dari jumlah keseluruhan populasi dan wanita seramai 43%.

Pendidikan 2001

Menurut bancian India pada tahun 2001 Kharijapikon memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 62% lelaki dan 38% wanita mampu membaca. 13% dari populasi berusia di bawah 6 tahun. (2001)
Kampung Chepor

Poskod

Poskod yang digunakan di Kampung Chepor, Lenggong, Perak ialah 33400.
Idris Haron

Keluarga

Beliau telah berumahtangga dengan Datin Seri Fadilah binti Abdullah pada tahun 1993.Mereka mendapat anak bernama Luqman Hakim dan Amira. 
Arwah bapanya, Haron Hashim, adalah penghulu bersara dan meninggal dunia pada 1972 ketika berusia 64 tahun. Ketika itu ibunya, Rokiah Hassan, yang juga isteri kedua, baru berusia 24 tahun. Arwah bapanya mempunyai dua anak lelaki dengan isteri pertama dan dengan Rokiah mempunyai empat anak, Sabariah, Rashidah, Idris dan Rozana. Ibunya kahwin lain selepas itu dan mengikuti suami barunya pulang ke Belading, Tangkak. 
Dia empat beradik terpaksa menumpang di rumah datuk dan neneknya di Asahan, Jasin, selama enam bulan.Kemudian tinggal bersama abangnya (berlainan ibu) . Abang keduanya itu, Ahmad Haron, bertugas sebagai guru besar, mempunyai lima anak dan turut menjaga seorang anak angkat bapanya.

Pendidikan

Idris bersekolah di empat sekolah rendah iaitu Sekolah Rendah Kebangsaan Simpang Bekoh ke SRK Belading, SRK Asahan 1973-1977 dan SRK Kubu 1977 hingga 1978. Dua kakaknya pula terpaksa berhenti sekolah awal kerana himpitan hidup. Dari 1979-1983 beliau belajar di Sekolah Menengah Sains Muzaffar Syah, Ayer Keroh (1979-1983) setelah mendapat 4A 1B dalam Penilaian Darjah Lima. Beliau menjadi pelajar terbaik sekolah dengan mendapat 7A 1C. 
Beliau melanjutkan pengajiannya ke Pusat Bahasa Institut Teknologi Mara (ITM) dalam jurusan bahasa Inggeris selama enam bulan dan pernah dilantik Presiden Majlis Perwakilan Pelajar Seksyen 17, Shah Alam pada tahun 1984 . Pada 1989 beliau menamatkan pengajian beliau dari University of Texas, Amerika Syarikat dalam bidang Kejuruteraan Elektrikal. Sebenarnya cita-cita beliau ingin menjadi juruterbang tetapi menukar fikiran kepada jurutera elektrik semasa ditemuduga.
Beliau menjadi Pengerusi Persidangan Pelajar Malaysia sehingga mendapat ijazah pada 1989. Pada 1993 beliau mengikuti latihan intensif bahasa Jepun di ITM sebelum melanjutkan pengajian di bidang teknikal di Tokyo Kensyu Centre, Jepun. Beliau mengikuti latihan di bawah Kandenko Corporation Ltd selama enam bulan di Tokyo, Jepun, dalam bidang sistem pembahagian elektrikal.

Kerjaya

Setelah tamat pengajian, beliau menjadi jurutera Pengguna LLN Kajang (1989) ,Jurutera Operasi TNB Kajang (1991) ,Pengurus Struktur dan Perancangan TNB Kajang (1993) dan
Pengurus Operasi dan Senggaraaan TNB Jasin (1998) dan Pengurus Bisnes Daerah TNB Distribution Sdn Bhd Melaka (1999) . Pada tahun 1993, beliau telah menjalani kursus kejuruteraan lanjutan di Association of Overseas Technical Scolarship, Jepun. Pada tahun 2000 beliau dilantik sebagai Yang DiPertua Majlis Daerah Alor Gajah (MDAG), Melaka kemudian menjadi Yang DiPertua Majlis Perbandaran Alor Gajah (MPAG) yang pertama pada 2002. Beliau dilantik sebagai Pengerusi Gabungan Belia Melaka dan Naib Pengerusi Belia B Melaka.
Sainte-Radégonde-des-Noyers

Sainte-Radégonde-des-Noyers ialah sebuah komun di jabatan Vendée di wilayah Pays de la Loire barat Perancis.
Saint-Cassin

Saint-Cassin ialah sebuah komun di jabatan Savoie di bahagian Rhône-Alpes, tenggara Perancis.
Referendum kemerdekaan Kurdistan Iraq 2017

Selepas referendum

Berikutan dengan referendum tersebut, Kerajaan Wilayah Kurdistan mula membuat perancangan untuk pembinaan negara dan rundingan masa depan dengan Iraq sebelum perisytiharan kemerdekaan dikeluarkan. Pada 29 September 2017, Iraq pula menuntut agar Kerajaan Wilayah Kurdistan menyerahkan dua lapangan terbang antarabangsanya atau menghadapi penutupan penerbangan antarabangsa.
Perancis di Zaman Pertengahan

Geografi

Bermula pada zaman pertengahan dan seterusnya, pemerintah Perancis percaya bahwa kerajaan mereka memiliki sempadan semulajadi iaitu: Pyrenees, Alps dan Rhine. Ia telah digunakan sebagai satu alasan untuk polisi agresif dan serangan yang berulang kali dilakukan. Ia bagaimanapun, dari segi realitinya memiliki asas yang kecil untuk kesemua wilayah-wilayah ini digabungkan menjadi sebahagian daripada Kerajaan Perancis dan kekuasaan Raja di dalam kerajaan ini agak tidak stabil. Wilayah yang membentuk kerajaan Perancis menunjukkan kepelbagaian geografi yang besar, bahagian utara dan tengah memiliki cuaca sederhana sementara bahagian selatan lebih hampir pada cuaca Mediterranean. Meskipun terdapat perbezaan ketara antara bahagian utara dan selatan, terdapat perbezaan ketara bergantung pada jarak pergunungan: terutamanya Banjaran Alps, Pyreneeds dan Massif-Tengah. Perancis mempunyai sungai-sungai utama yang digunakan sebagai jalan air: Loire, Rhone, Seine selain Garonne. Sungai-sungai ini terbentuk lebih awal daripada selebihnya dan kota-kota penting dibina di tebing-tebingnya, tetapi dipisahkan dengan hutan tebal, paya dan permukaan bumi yang kasar.
Vérignon

Vérignon ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.
Sungai Tembeling

Sungai Tembeling ialah cawang utama Sungai Pahang, di Pahang. Ia membentuk sebahagian dari sempadan Taman Negara Malaysia.
Montizón

Montizón merupakan sebuah kawasan perbandaran yang terletak di wilayah Jaén, Andalusia, Sepanyol
Mont-Ormel

Mont-Ormel ialah sebuah komun di jabatan Orne di barat-laut Perancis.
X86-64

x86-64 (atau x64, x86_64, dan AMD64) ialah set arahan x86 versi 64-bit. Bilangan ingatan maya dan ingatan fizikalnya adalah jauh lebih besar (secara teori, 2⁶⁴ bait atau 16 eksbibait) berbanding pendahulu-pendahulu 32-bitnya, lantas membolehkan program menyimpan lebih banyak data dalam ingatan. x86-64 turut menyediakan daftar tujuan am bersaiz 64-bit serta pelbagai peningkatan lain. Tentuan asalnya dicipta oleh AMD, dan kini telah dilaksanakan oleh AMD, Intel dan VIA. Ia juga serasi ke belakang dengan kod x86 16-bit dan 32-bit. Oleh kerana set-set arahan 16-bit dan 32-bit kekal terlaksana dalam perkakasan tanpa sebarang pelagakan, beboleh laku x86 sedia ada dapat dijalankan tanpa kemunduran prestasi, manakala aplikasi-aplikasi yang dikodkan semula supaya menggunakan ciri-ciri baharu rekaan pemproses x86-64 mungkin mendapat peningkatan dari segi prestasi.
Pelbagai nama telah digunakan untuk set arahannya; sebelum pelancaran, x86-64 dan x86_64 telah digunakan, sementara AMD menamakannya AMD64 semasa dikeluarkan. Intel pada awalnya menggunakan nama IA-32e dan EM64T sebelum akhirnya menggunakan nama Intel 64 untuk pelaksanaan mereka. Sesetengah anggota industri, termasuk Apple, menggunakan x86-64 dan x86_64, manakala yang lain, umumnya Sun Microsystems (kini Oracle Corporation) dan Microsoft, menggunakan x64 sementara keluarga sistem pengendalian BSD dan beberapa edaran Linux menggunakan AMD64.
Pemproses AMD K8 ialah pemproses pertama yang melaksanakan seni bina sebegini; ini merupakan peningkatan penting kepada seni bina x86 yang pertama datang daripada syarikat selain Intel. Intel terpaksa mengikut dan memperkenalkan keluarga NetBurst terubahsuai yang serasi secara perisian dengan rekaan dan tentuan AMD. VIA memperkenalkan x86-64 dalam seni bina VIA Isaiah menerusi VIA Nano.
Tentuan x86-64 berbeza dengan seni bina Itanium (dahulunya IA-64) Intel yang set arahannya adalah tidak serasi dengan set arahan seni bina x86.

AMD64

Set arahan AMD64 telah dilaksanakan pada pemproses-pemproses milik AMD iaitu Opteron, Athlon 64, Athlon 64 FX, Athlon 64 X2, Athlon II, Athlon X2, Turion 64, Turion 64 X2, kemudian Sempron, Phenom, Phenom II, FX, dan Fusion.

Intel 64

Intel 64 ialah pelaksanaan x86-64 bagi Intel. Ia digunakan pada versi-versi baru pemproses Pentium 4, Celeron, Celeron D, Xeon dan Pentium Dual-Core; Atom 230, 330, D410, D425, D510, D525, N450, N455, N470, N475, N550, N570, N2600 dan N2800 serta pada semua versi pemproses Pentium Extreme Edition, Core 2, Core i7, Core i5, dan Core i3.

Isu pelesenan

Intel memberi kebenaran kepada AMD untuk menggunakan seni bina x86 yang asal (asas kepada x86-64 AMD). Pada tahun 2009, AMD dan Intel menyelesaikan beberapa tindakan undang-undang dan perselisihan pelesenan silang, melanjutkan persetujuan pelesenan silang mereka.
I Hate Fridays Collection

I Hate Fridays

Ini adalah permulaan untuk semua koleksi dari Flynn Rachel. Ini menceritakan kehidupan sekumpulan pelajar di tahun empat. Apakah orang sekeliling berkata tentang kawan mereka? Anda akan mengenali Sam dan kawan-kawannya yang menggelar diri mereka sebagai “Meatheads”, Kirsty dan baju-bajunya yang cantik, perbuatan nakal Martin terhadapberudu, Joan bertarung dengan kawan baiknya, David yang berhadapan dengan surat cinta, dan perkara yang teruk berlaku terhadap Peter semasa Hari Sukan.

It’s Not Fair

Kanak-kanak kini berada dalam tahun lima. Siapakah yang mahu mencium dalam pementasan sekolah? Apakah Peter bercakap benar mengenai Disneyland? Apakah terjadi apabila Mrs Smith terjumpa buku catatan Lover’s Club? Apakah terjadi dengan janggut Mr. Zeiner dan apakah itu “Faktor X”?

I Can’t Wait

Ini merupakan tahun terakhir mereka di sekolah rendah. Thadeus akhirnya dapat duduk bersebelahan Kirsty, tetapi apakah ini yang dimahukan? Impian Kerrie untuk menunggang kuda akhirnya tercapai tetapi apakah itu yang dibayangkan? Peter berjumpa teman wanitanya tetapi apakah beliau mengetahui apakah yang mahu diucapkan kepada teman wanitanya itu? Siapakah yang mendapat adik baru? Ia juga diselitkan dengan pelajaran tarian dari Madame Chiffon.

Worried Sick

Peter Karlos bimbang akan jatuh sakit. Kirsty tidak mempedulikan sekitarnya kerana hanya bimbang dengan teman lelakinya sehinggalah seseorang telah memberitahu satu kelas bahawa ibu beliau sedang mengandung sedangkan semua tahu beliau tiada bapa. Joan pula bimbang dengan kerja sekolah yang tidak pernah habis dan Thadeus pula bimbang beliau tidak cukup belajar.

Messing Around

Ini merupakan siri terakhir dalam novel ini. Ia diteruskan dengan kehidupan para pelajar di sekolah menengah pula. Para pembaca akan mengetahui saudara Joan yang teruk, teman lelaki ibu Kirsty yang memalukan, perjalanan percutian Thadeus, percintaan Melinda dan Mario serta beberapa peristiwa yang janggal untuk Peter. Selain itu, penulis juga menceritakan bagaimana kehidupan mereka setelah dewasa.
Filem Proof of Life

Pelakon

Filem ini turut disertai oleh beberapa orang pelakon terkenal, antaranya adalah Meg Ryan, Russell Crowe, David Morse

Ringkasan

Alice mengupah seorang perunding profesional untuk membebaskan suaminya, seorang jurutera. Beliau yang telah diculik oleh gerila anti-kerajaan di Amerika Selatan.
Saraf tunjang

Saraf tunjang ialah seberkas tisu saraf dan sel-sel sokongan yang panjang, tirus dan berbentuk tiub, yang bersambung dengan otak untuk membentuk sistem saraf pusat, serta memanjang hingga ke ruang di antara vertebra lumbar pertama dan kedua, dengan jumlah panjangnya sekitar 45 cm (18 inci) untuk lelaki dan sekitar 43 cm (17 inci) untuk perempuan. Saraf tunjang dilitupi oleh turus vertebra yang ertulang sebagai perlindungan. Saraf tunjang berfungsi terutamanya dalam pemancaran isyarat saraf antara otak dan seluruh badan, tetapi juga mengandungi litar saraf yang dengan sendirinya boleh mengawal berbilang-bilang refleks dan penjana corak pusat.
Pekan Sungai Kembong Beranang

Pentadbiran

Pekan Sungai Kembong Beranang merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Ulu Langat.
Neu Wulmstorf

 Neu Wulmstorf  merupakan sebuah munisipaliti terletak di daerah Harburg, Niedersachsen, Jerman.
Truppenamt

Truppenamt atau 'Pejabat Trup' adalah organisasi samaran bagi Staf Am Jerman dari tahun 1919 sehingga 1935 apabila Staf Am Tentera Darat Jerman (Heer) diwujudkan semula. Dalih ini dianggap perlu bagi membolehkan Jerman dilihat memenuhi kehendak-kehendak Persetiaan Versailles. Ia sama sekali mengubah doktrin taktikal dan strategi Jerman dan dengan itu memelihara, menyegarkan semula dan menyatukan pemikiran tentera serta keupayaan Reichswehr, yang kemudiannya menjadi Wehrmacht.
Dulupi

Poskod

Poskod yang digunakan di Dulupi adalah 96263. Terdapat 8 buah desa di dalam daerah kecamatan Dulupi.
Io (mitologi)

Di dalam mitologi Yunani, Io (disebut /ˈaɪoʊ/ atau /ˈiːoʊ/, World Book «EYE oh», dalam Yunani Kuno Ἰώ [iː.ɔɔ̗]) merupakan paderi perempuan bagi Hera di Argos yang telah digoda oleh Zeus, yang mengubahnya menjadi seekor heifer (lembu gemuk) untuk mengelak daripada dikesan.
Flat 3A

Plot

Mengisahkan tentang Fiqah, seorang pekerja kilang yang telah mengandungkan anak kekasihnya, Anas. Anas memaksa Fiqah untuk mengugurkan kandungannya tetapi Fiqah membantah. Fiqah dipukul dan diberikan ubat untuk menggugurkan kandungan. Kerana cintanya terhadap Anas, Fiqah menggugurkan juga kandungannya itu. Fiqah mula dihantui perasaan bersalah dan fobia. Ratna, kawan baik Fiqah mengajak Fiqah berpindah di sebuah flat murah bersamanya. Tanpa di ketahui Fiqah , rumah yang didudukinya itu adalah rumah seorang dukun bernama Kang Suman yang di percayai telah menculik dan membunuh Fatin, seorang kanak-kanak yang tinggal berhampiran flat tersebut.
Kang Suman menghilangkan diri sama dengan hari kehilangan Fatin. Pelbagai usaha mencari dilakukan oleh ibu dan bapa saudara Fatin iaitu Wahyu, namun tidak berjaya. Di rumah, Fiqah kerap kali diganggu. Pada mulanya Fiqah mengesyaki itu adalah perasaan trauma terhadap pengguguran yang dilakukannya, namun setelah beberapa lama baru dia sedar dia telah diganggu oleh roh kanak kanak. Fiqah memberitahu Ratna tetapi Ratna menggangap itu hanyalah perasaan Fiqah. Pada suatu hari, Fiqah ternampak ibu Fatin sedang berkeliaran di sebatang pokok yang dihiasi dengan gambar dan origami. Dia seperti sedang bermain dengan anaknya. Fiqah berjalan ke arah pokok dan melihat gambar Fatin. Tergamam Fiqah apabila hantu kanak kanak yang asyik mengekorinya itu seiras Fatin. Apa kaitan antara Fiqah dan Fatin?